شەفەق نیوز/ تیمەیل وەرگری شارستانی، ئمڕوو شەممە، دوو رووداو ئاگر کپەو کردنی یەکیگیان لەناو مەکتەویگ لە شار مووسڵ خ و یەکیگ تر لەناو مزگەفتیگ لە پارێزگای بەسرە.
سەرچەوەیگ ئەمنی لە نەینەوا، ئەرا ئاژانس شەفەق نیوز وت: رووداو ئاگریگ لە مەکتەب ناوەندی زەید بین خەتاب لە گەڕەک مشێرفە لە لای چەپ شار مووسڵ هەڵسا.
سەرچەوەگە وتیش: تیمەیل وەرگری شارستانی ئاگرەگە لە بەش ئیدارەی مەکتەوەگە کپەو کردن،دۊیای ئەوە ک نەیشتن بڕەسێدە ئەو بەشەیل مەکتەوەگە، وتیش؛ تیمیگ لە بەڵگەیل تاوانی کار ئەرا دیاریکردن هووکار ئاگرەگە کەێد.
لەلاییگ تر، تیمەیل وەرگری شارستانی ئاگریگ لەناو ژووریگ دانیشتن لەناو مزگەفت مەزروع سەروە دیوان وەقف سونی لە قەزای زوبێر لە پارێزگای بەسڕە کپەو کردن. 
تیمەیل وەرگری شارستانی تۊێەنستن ئیمامی مزگەفتەگە وەگەرد ژنەگەی رزگار بکەن، و رەساننەی خەسەخانەی جەمهوری.
جی باسە ک هووکار ئاگرەگە لەوەر شۆرتیگ کارەبایی بۊیە.
